**RÍMSKOKATOLÍCKA CIRKEV FARNOSŤ SV. PETRA A PAVLA V TRSTÍNE** *Rím. kat. farský úrad, č. 183, 919 05 Trstín, tel.: 033/ 5589281* [*www.trstin.fara.sk*](http://www.trstin.fara.sk/)*, farnost.trstin@abu.sk*

**F a r s k é o z n a m y**

**4. pôstna nedeľa**

**30.03.2025**

|  |  |  |
| --- | --- | --- |
| ***Deň*** | ***Miesto a čas*** | ***Úmysel*** |
| **Nedeľa:****30.03.** | Bíňovce – 09:30 hod.Trstín – 11:00 hod. | +Jozef a Viera Šimončič a vnuk Kristiánko+Mária Cintulová |
| **Pondelok:****31.03.** | Trstín – 08:00 hod. | +Štefánia Malovcová |
| **Utorok:****01.04.** | Bíňovce – 18:00 hod. | za živých a +členov ružencového bratstva (p. Kostolanská) |
| **Streda:****02.04.** | Trstín – 19:00 hod. | +Vojtech a Anna Kozárová a starí rodičia |
| **Štvrtok:****03.04.** | Bíňovce – 18:00 hod. | +Silvester Anetta, manželka a zať Viliam |
| **Piatok:****04.04.** | Trstín – 18:00 hod. | za účastníkov púte |
| **Sobota:****05.04.** | - | - |
| **Nedeľa:****06.04.** | Bíňovce – 09:30 hod.Trstín– 11:00 hod. | +Jozef a Alojzia Kumančíkoví, syn a vnuk+Irena Burínová a +rodičia z oboch strán |

 ***Liturgický kalendár***

**Nedeľa: 4. pôstna nedeľa Budúca nedeľa: 5. pôstna nedeľa**

Prešli sme na letný čas. Sväté omše budú bývať v týždni o 18. tej v Bíňovciach a o 19. tej v Trstíne.

Upratovanie kostola: Trstín: 1. skupina, kam patria: rodina Jakubcová, p. Margita Martinkovičová, rodina Belicová; Bíňovce: 10. skupina, kam patria: p. Lubka Kubeková, p. Slávka Rábarová, p. Mária Cádrová, p. Marcela Rábarová.

Krížová cesta dnes v Hájičku o 14:30 hod.

V stredu o 16.30 hod. v Ambroziáne bude stretnutie detí v rámci prípravy na 1. prijímanie.

Birmovanci budú mať stretnutie v kostole v Bíňovciach po večernej sv. omši.

Stále sa môžete zapojiť do zbierky kilová nedeľa, ku ktorej nás oslovil páter Filip, františkán. Trvalé potraviny môžete počas pôstu doniesť do kostola, po Veľkej noci ich dopravíme pátrovi Filipovi. Ďakujeme, že sa zo svojho podelíte s tými, ktorí to potrebujú.

V týždni máme 1. piatok nového mesiaca. Keďže je aj 4. ročník Železného pútnika sv. omša nebude v Bíňovciach iba v Trstíne a to mimoriadne o 18. tej hodine. Tak isto, čo sa týka spovedania v piatok spoveď možná nebude, treba si ju vykonať v iný deň alebo počkať na veľkonočnú spoveď, ktorá bude v našej farnosti ako inokedy na Kvetnú nedeľu popoludní, teda o týždeň v nedeľu. Tak isto po domoch budem spovedať pred Veľkou nocou, termín ešte upresním.

V piatok 4. apríla sa bude konať 4. ročník pešej pôstnej nočnej púte s názvom Železný pútnik. Chcem vás poprosiť o pomoc pri občerstvení pútnikov, tak ako sme to robili aj minulé ročníky. Veci treba doniesť na Obecný úrad, odkiaľ budú prevezené pre pútnikov. Pán Boh odmeň za vašu pomoc.

V utorok 25. marca sme si okrem sviatku Zvestovania Pána pripomenuli aj 37. výročie Sviečkovej manifestácie z roku 1988, čo bol tichý modlitbový protest proti vtedajšiemu režimu za náboženské a ľudské práva. Komunistická moc ho rozohnala vodnými delami a obuškami. V stredu 2. apríla uplynie 20 rokov od smrti sv. Jána Pavla II. Nezabúdajme sa k nemu modliť a prosiť o Božie milosti.

Trstín: Zbierka na opravy kostola priniesla 837 eur. Všetkým darcom Pán Boh odmeň.

Na budúcu nedeľu bude zbierka na pomoc prenasledovaným kresťanom a utečencom. Vašim darom prinesiete nádej a adresnú pomoc kresťanom v Sýrii, Iraku a Libanone. Všetkým darcom vopred Pán Boh odmeň.